২ মাস ধরে বেতন না পাওয়ায় বিক্ষোভ পুরুলিয়া পুরসভা জল বিভাগের কর্মীদের

পুরুলিয়া: কর্মবিরতির ডাক দিয়ে পুরুলিয়া পুরসভার (Purulia Municipality) পুরকর্মীদের বিক্ষোভ। অভিযোগ, দুই মাস ধরে বেতন পাননি তারা। জলবিভাগের কর্মীদের এই বিক্ষোভকে কেন্দ্র করে উত্তপ্ত পুরুলিয়া (Purulia)। জলবিভাগের ১৪০ অস্থায়ী কর্মী নিয়মিত বেতন পাচ্ছে না। সেই ক্ষোভেই তারা অবস্থান বিক্ষোভ দেখাতে শুরু করেছেন।

আরও পড়ুন: দেশে লাফিয়ে বাড়ছে আক্রান্তের সংখ্যা! রাজ্যে রাজ্যে বাড়ছে তৎপরতা

গত দু’দিন ধরে কর্মবিরতির ডাক দিয়ে অস্থায়ী বিক্ষোভ করছেন পুরকর্মীরা। আসলে কী বক্তব্য তাঁদের? সূত্রের খবর, পুরুলিয়া পৌরসভার জরুরি বিভাগের অস্থায়ী কর্মীরা এই বিক্ষোভে সামিল হয়েছেন। ডিসম্বরের বেতন তারা আজও পাননি। গত দুই মাস ধরে নিয়মিত বেতন পাচ্ছেন না তারা। আর্থিক সমস্যার সম্মুখীন হয়ে চলেছেন তারা।